
Előterjesztés Zalakaros Város Önkormányzata Képviselőtestülete 2022. december 15-én tartandó ülésére
Tárgy: A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosítása

Előterjesztést készítette: Torma László aljegyző
Tisztelt Képviselőtestület! 

A helyi környezet védelméről és a közterületek tisztántartásáról szóló 19/2014. (VI. 21.) önkormányzati rendelet 3.§-a szabályozza az ingatlanhasználó magánterületre vonatkozó köztisztasággal kapcsolatos kötelezettségeit, a 3/A.§ pedig az ingatlan használójának a közterület tisztántartásával kapcsolatos feladatait.
A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet jelenleg hatályos 8. § (1) bekezdése értelmében, aki a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 3. §. és a 3/A §-ban megfogalmazott ingatlanhasználó köztisztasággal és közterület tisztántartásával kapcsolatos kötelezettségeit megszegi százötvenezer forintig terjedő közigazgatási bírsággal sújtható.
Ugyanakkor a hulladékgazdálkodási bírság mértékéről, valamint kiszabásának és megállapításának módjáról szóló 271/2001. (XII. 21.) Korm. rendelet 2.§ (2) bekezdés e) pontja alapján hulladékgazdálkodási bírság kiszabására a települési önkormányzat jegyzője jogosult, amennyiben az ingatlan tulajdonosa az önkormányzati rendeletben meghatározott közterület tisztántartási kötelezettségének nem tesz eleget.

A fentiekből következően az ingatlan használójának a közterület tisztántartásával kapcsolatos feladatainak elmulasztása esetén párhuzamos szankcionálás lehetősége áll fenn, ami sérti a normavilágosság követelményét és a párhuzamos szabályozás tilalmát, ráadásul a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet hivatkozott 8. §-a olyan jogsértéseket nevesít, melyek magasabb szintű államigazgatási norma (kormányrendelet) alapján szankcionálhatók.

A fentiekre tekintettel az előterjesztés javasolja a rendeletmódosítás elfogadásával a párhuzamos szankcionálás lehetőségének megszüntetését.

Rendeleti javaslat:

Zalakaros Város Önkormányzata Képviselő-testülete megalkotja a …../2022 (……) önkormányzati rendeletét a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításáról.
Zalakaros, 2022. december 7.
                    

                                                                                                     Novák Ferenc





        polgármester
Zalakaros Város Önkormányzata Képviselőtestületének  …./2022 (….) önkormányzati rendelete

a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításáról
Zalakaros Város Önkormányzata Képviselőtestülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendeletét az alábbiak szerint módosítja:

1. §

A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet 8. § (1) bekezdése helyébe az alábbi rendelkezés lép:
„(1) Aki a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 3. §-ban megfogalmazott kötelezettségeit megszegi, százötvenezer forintig terjedő közigazgatási bírsággal sújtható.”
2. §

A rendelet a kihirdetését követő napon lép hatályba.

Novák Ferenc
Dr. Szentgyörgyvölgyi Eszter

polgármester
jegyző
Záradék: 

Kihirdetve: 2022….


Dr. Szentgyörgyvölgyi Eszter


jegyző
Előzetes hatásvizsgálat

a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításához
A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: A rendeletmódosítás az ingatlantulajdonosok kötelezettségeit nem érinti, technikai jellegű. Ugyanakkor egyértelműsíti az állampolgárok számára a mulasztás esetén kiróható szankciók körét. A rendeletmódosításnak gazdasági, költségvetési következménye nincs.
Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik. 

Adminisztratív terheket befolyásoló hatása: 

A rendelet módosítása az adminisztratív terhek tekintetében nem jelent változást.

Egyéb hatása: Nincs.

A rendelet megalkotásának szükségessége: 

A rendelet módosítás megelőzi a kettős szankcionálás lehetőségét, elősegíti az egyértelmű jogalkalmazást.
A rendelet megalkotása elmaradása esetén várható következmények: 

Az önkormányzati rendelet a hatályos jogi szabályozásnak nem fog megfelelni.
A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre álltak. 

Zalakaros, 2022. december 7.







       Dr. Szentgyörgyvölgyi Eszter


jegyző
Indokolás a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet módosításához
Általános indokolás
A helyi környezet védelméről és a közterületek tisztántartásáról szóló 19/2014. (VI. 21.) önkormányzati rendelet 3.§-a szabályozza az ingatlanhasználó magánterületre vonatkozó köztisztasággal kapcsolatos kötelezettségeit, a 3/A.§ pedig az ingatlan használójának a közterület tisztántartásával kapcsolatos feladatait.
A közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet jelenleg hatályos 8. § (1) bekezdése értelmében, aki a helyi környezet védelméről és a közterületek tisztántartásáról szóló 19/2014. (VI.21.) önkormányzati rendelet 3. §. és a 3/A §-ban megfogalmazott ingatlanhasználó köztisztasággal és közterület tisztántartásával kapcsolatos kötelezettségeit megszegi százötvenezer forintig terjedő közigazgatási bírsággal sújtható.
Ugyanakkor a hulladékgazdálkodási bírság mértékéről, valamint kiszabásának és megállapításának módjáról szóló 271/2001. (XII. 21.) Korm. rendelet 2.§ (2) bekezdés e) pontja alapján hulladékgazdálkodási bírság kiszabására a települési önkormányzat jegyzője jogosult, amennyiben az ingatlan tulajdonosa az önkormányzati rendeletben meghatározott közterület tisztántartási kötelezettségének nem tesz eleget.

A fentiekből következően az ingatlan használójának a közterület tisztántartásával kapcsolatos feladatainak elmulasztása esetén párhuzamos szankcionálás lehetősége áll fenn, ami sérti a normavilágosság követelményét és a párhuzamos szabályozás tilalmát, ráadásul a közösségi együttélés alapvető szabályairól és ezek elmulasztásának jogkövetkezményeiről szóló 26/2013. (IX.13.) önkormányzati rendelet hivatkozott 8. §-a olyan jogsértéseket nevesít, melyek magasabb szintű államigazgatási norma (kormányrendelet) alapján szankcionálhatók.

A fentiekre tekintettel javasolt a rendeletmódosítás elfogadásával a párhuzamos szankcionálás lehetőségének megszüntetése.

Részletes indokolás
1.§-hoz

Kikerül a rendeletből az ingatlan használójának a közterület tisztántartásával kapcsolatos feladatainak elmulasztása esetén kiszabható közigazgatási bírság, hiszen a szankció ebben az esetben a jegyző által kiszabható hulladékgazdálkodási bírság.
2.§-hoz

Hatályba léptető rendelkezést tartalmaz.

